Rekonštrukcia kúpeľne: Na čo pozor?
Rekonštrukcia kúpeľne nie je práve prechádzka ružovou záhradou. Kto ju už prežil, vie o čom je reč. Pre všetkých ostatných máme niekoľko osvedčených tipov.

Neponáhľajte sa!
Rekonštrukciu by ste nemali za každú cenu urýchliť. 
Zvládnuť toto dielo za tri či štyri dni, nie je ani v ľudských
silách, ani by to nepridalo kvalite výsledku. Optimálny
čas sa dá odhadnúť na 10 až 14 dní. Závisí to od 
náročnosti prestavby aj použitých materiálov. 
Kratšie termíny sú podozrivé.

Vzhľadom na to, že kúpeľňa je miestom, kde sa
koncentruje vlhkosť a patrí k najpoužívanejším 
miestnostiam v byte, na kvalite by ste mali trvať. 
Urýchlená rekonštrukcia sa vám čoskoro vypomstí
 praskaním stien, omietok, či odpadávajúcimi obkladmi.

Žiadne polovičné riešenia
Ak ste sa už rozhodli pre zmenu, zoberte to z gruntu. Žiadne oblepovanie pôvodného jadra OSB doskami, či sadrokartónom. Vymeňte ho! Obkladom pôvodného jadra sa nič nerieši, len dočasne vylepšíte jeho vzhľad.

Rekonštrukcia kúpeľne: Na čo pozor?
Dajte rekonštrukcii priestor
Počas rekonštrukcie kúpeľne je váš byt síce teoreticky 
obývateľný, no ak nemáte náhradnú kúpeľňu, bude sa 
vám v ňom fungovať naozaj len veľmi ťažko. Preto je
vhodnejšie naplánovať rekonštrukciu na čas, kedy ste 
mimo domu, alebo si zabezpečiť náhradné ubytovanie.

Kalkulujte
Výška nákladov na rekonštrukciu kúpeľne ide od stodvatsaťtisíc vyššie. Počítať musíte so stavebným materiálom, novou sanitou aj cenou za prácu. Iste, šetriť sa dá, ale počítajte s tým, že minimalizácia nákladov za každú cenu povedie podobne ako skrátenie času k zníženiu kvality.